English: That's it. [ Laughter.] Because we're talking here - or we're supposed to be talking here - about measuring and assessing the impact of increasing the number of Members compared to what we have now, but that is something that's quite difficult to do, isn't it? It talks here about the fact that there isn't a great deal of research work that can prove that increasing the number of Members does make a difference in terms of having improved policies and improved legislation. It's very difficult to prove that at the time to make the case now, for example. Therefore, as a Commission, and, perhaps, as a Llywydd, how are you going to address that argument and assess the impact of any increase in the number of Members, at best? And, of course, there's a challenge in terms of the estate; if there are more Members, there'll be a need for more space. But, of course, there are other issues as well, not just the committees, but just to throw in to this, there are other meetings happening in this Senedd with members of the public. There are cross-party groups - over 80, I think. I chair some of them - I admit that. It's a very valuable means of communicating with the public and they enjoy those meetings very much, and the other presentations that we have at lunch times, in the evenings and at breakfast time. We do fill that time in an efficient way, but, of course, people sometimes say, 'Only one or two Members are here. Where are the others?'. The others are in other meetings that are happening at the same time. And that is a reflection, again, on the fact that there aren't enough of us. You do very well to have three Assembly Members in a cross-party group these days, because there's another cross-party group or another presentation happening at the same time and Members are spread out across the estate. We all meet with members of the public all the time, and members of the public enjoy that. They come to the Senedd, they meet those people who represent them directly, but sometimes, one or two will say, 'Oh, only three of you are here. There are 60 of you', people say. And I say, 'Yes, this isn't the only meeting that's happening. There are at least four other meetings occurring and you're doing well to have three Members here'. So, it's important, sometimes, to include that factor into the argument regarding what makes sense in terms of increasing the numbers, because that has a direct effect on the public. Of course, people in their thousands will be listening to these proceedings now on their television screens at home and saying, 'This is quite inward-looking, is it not? Assembly Members, poor things, having to work harder', but it's something that directly affects the public. They turn up from north Wales, they come down here, and, perhaps, it's an important meeting and only one Assembly Member is here, and that strikes them as odd, and I think that needs to be brought out as well. Thank you.
Welsh: Ie, dyna ti. [ Chwerthin.] Dŷn ni'n sôn yn fan hyn - i fod i sôn yn fan hyn - am fesur yr impact o gynyddu'r nifer o Aelodau o gymharu â'r nifer o Aelodau sydd gyda ni, rŵan, ond, wrth gwrs, mae hynny'n beth anodd iawn i'w wneud, onid ydy? Mae sôn yn fan hyn am nad oes yna ddim toreth o enghreifftiau o'r gwaith ymchwil sydd yna sydd yn gallu profi bod cynyddu'r nifer o Aelodau'n gwneud gwahaniaeth yn nhermau cael gwell polisïau a gwell Deddfau, er enghraifft. Mae'n anodd iawn profi hynna ar y pryd er mwyn gwneud yr achos rŵan, er enghraifft. Felly, sut dŷch chi, fel Comisiwn, felly, ac efallai fel Llywydd, yn mynd i ymgymryd efo'r ddadl yna, a trio mesur impact unrhyw gynnydd yn y nifer o Aelodau o'r ochr orau? Ac, wrth gwrs, mae yna her yn nhermau'r ystâd wedyn; os oes mwy o Aelodau, mae eisiau mwy o le ac ati, onid oes? Ond, wrth gwrs, mae yna bethau eraill hefyd, dim jest y pwyllgorau, ond jest i daflu i mewn i'r peth, wrth gwrs, mae yna gyfarfodydd eraill sydd yn digwydd yn y Senedd yma efo aelodau'r cyhoedd. Mae yna grwpiau amlbleidiol; mae yna sawl un ohonyn nhw - dros 80, dwi'n credu. Dwi'n cadeirio ambell i un, dwi'n cyfaddef hynny nawr. Ond, wrth gwrs, mae o'n fodd gwerthfawr i gyfathrebu efo'r cyhoedd, ac mae'r cyhoedd yn mwynhau'r cyfarfodydd yna'n fawr iawn a'r gwahanol gyflwyniadau sydd yma fin nos ac amser cinio ac ati, a hyd yn oed amser brecwast. Dŷn ni yn llenwi'r amser mewn ffordd effeithlon iawn yn fan hyn. Ond, wrth gwrs, mae pobl weithiau'n dweud, 'Wel, Duw, dim ond un neu ddau Aelod o'r Cynulliad sydd yma. Ble mae'r lleill i gyd?'. Wel, mae'r lleill i gyd mewn cyfarfodydd sy'n digwydd ar yr un pryd. Mae hynny'n adlewyrchiad eto o'r ffaith bod yna ddim digon ohonom ni. Rŷch chi'n gwneud yn dda iawn i gael tri Aelod Cynulliad mewn grŵp amlbleidiol y dyddiau yma achos, fel rheol, mae yna grŵp amlbleidiol arall - o leiaf un - yn digwydd yr un pryd, neu ryw fath o gyflwyniad yn digwydd. Felly, mae Aelodau wedi eu gwasgaru dros yr ystâd yma i gyd. Dŷn ni gyd yn cyfarfod efo aelodau'r cyhoedd o hyd, ac, wrth gwrs, fel dwi'n ei ddweud, mae'r cyhoedd yn gwerthfawrogi hynna: dod i'r Senedd a gweld ein pobl ni sydd yn ein cynrychioli ni'n uniongyrchol. Ond, eto, weithiau, mae yna ambell i un yn dweud, 'Wel, Duw, dim ond tri ohonoch chi sydd yma. Mae yna 60 ohonoch chi', mae'r bobl yn ei ddweud, onid yw? A dwi'n dweud, 'Wel, ie, nid hwn ydy'r unig gyfarfod; mae yna o leiaf pedwar cyfarfod arall yn digwydd, ac wedyn, wrth gwrs, dŷch chi'n gwneud yn dda i gael tri Aelod o'r Cynulliad yma'. Felly, mae'n bwysig, weithiau, i gael y ffactor yna i mewn i'r ddadl o beth sydd yn gwneud synnwyr i ni gael rhagor o Aelodau, achos mae hynna'n effeithio'n uniongyrchol ar y cyhoedd. Wrth gwrs, bydd pobl yn eu miloedd yn gwrando ar y trafodaethau yma'r bore yma, rŵan, ar eu sgrin deledu gartref ac yn meddwl, 'Wel, mae hyn ychydig bach yn fewnol, braidd - Aelodau Cynulliad, poor dabs, yn gorfod gweithio'n galetach'. Poor dabs, math o beth. Ond, rhywbeth sydd yn taro'n uniongyrchol ar y cyhoedd fel maen nhw'n troi lan o'r gogledd, dod i lawr i fan hyn, ac weithiau, mae yna gyfarfod pwysig ac un Aelod Cynulliad sydd yma ac mae hwnna'n taro nhw'n od, ond wedyn, dwi'n credu bod eisiau'r rhan yna i ddod allan hefyd. Diolch.